CELEX: 
Language: hu
Date: 2019-03-14 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2017/1799 felhatalmazáson alapuló rendeletnek a Kínai Központi Bank 600/2014/EU rendelet szerinti kereskedés előtti és kereskedés utáni átláthatósági követelmények alóli mentessége tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               1.1.Általános háttér és célkitűzések
            
            
               A 600/2014/EU rendelet
                  1
                (úgynevezett MiFIR) 2018. január 3. óta alkalmazandó és a 2014/65/EU irányelvvel
                  2
                (MiFID II) együtt felváltja a 2004/39/EK irányelvet
                  3
                (MiFID I). A MiFIR és a MiFID II összehangolt jogi keretet biztosít többek között a befektetési vállalkozásokra, a kereskedési helyszínekre, az adatszolgáltatókra és az Unióban befektetési szolgáltatásokat vagy tevékenységet végző harmadik országbeli vállalkozásokra vonatkozó előírásokhoz.
            
            
               A MiFID II és a MiFIR átfogó célja egyenlő versenyfeltételek biztosítása a pénzügyi piacokon és annak lehetővé tétele, hogy a pénzügyi piaci tevékenység a gazdaság, a munkahelyteremtés és a növekedés támogatását szolgálja.
            
            
               A MiFIR és a MiFID II célja a pénzügyi piacok hatékonyságának, rugalmasságának és integritásának erősítése, mindenekelőtt az átláthatóság fokozása a nem részvényjellegű értékpapírok esetében a kereskedés előtti és kereskedés utáni átláthatóságra irányuló szabályok bevezetése, valamint a részvényekkel való kereskedésre vonatkozó hatályos átláthatósági szabályok megerősítése és kiterjesztése révén.
            
            
               1.2.Jogi háttér és jogi elemek
            
            
               A MiFIR-ben előírt követelmények pontosítása érdekében a Bizottság felhatalmazást kapott az Európai Unió működéséről szóló szerződés (EUMSZ) 290. cikke szerinti felhatalmazáson alapuló jogi aktusok elfogadására, és e jogi aktusokban olyan elemek részletes meghatározására, amelyek tekintetében a társjogalkotók úgy ítélték meg, hogy az Európai Bizottság részére felhatalmazást kell adni. A MiFIR 1. cikkének (9) bekezdése felhatalmazza a Bizottságot felhatalmazáson alapuló jogi aktusok elfogadására, amelyekben a MiFIR szerinti, kereskedés előtti és kereskedés utáni átláthatóságra vonatkozó követelmények alóli mentességet kiterjeszti harmadik országbeli központi bankokra a monetáris, a devizaműveletekre és az államadósság kezelésére vonatkozó politikák teljesítése során .végrehajtott ügyletek tekintetében.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               Az Európai Bizottság megállapításait és következtetéseit az Európai Politikai Tanulmányok Központja (CEPS) és a Bolognai Egyetem által végzett, „Harmadik országbeli központi bankok és más szervezetek számára biztosított mentességek a piaci visszaélésekről szóló rendelet (MAR) és a pénzügyi eszközök piacairól szóló rendelet (MiFIR) keretében” (Exemptions for third-country central banks and other entities under the Market Abuse Regulation (MAR) and the market in Financial Instrument Regulation (MiFIR)) című külső tanulmányra alapozta. A tanulmány egy felmérésre épül, amelynek alapját egy a harmadik országbeli joghatóságok központi bankjainak címzett kérdőív képezi. A tanulmány elemzi a harmadik országbeli központi bankok kereskedés előtti és kereskedés utáni átláthatósággal kapcsolatos jogi kezelését, működési keretrendszerük átláthatóságát és az Unión belüli kereskedési tevékenységük nagyságrendjét. Az (EU) 2017/1799 felhatalmazáson alapuló bizottsági rendelet eredeti tervezetét közzétették egy 4 hétig tartó konzultáció céljából, amely 2017. május 4-én zárult le. A nyilvános konzultáció során nem érkezett észrevétel.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A 600/2014/EU rendelet 1. cikkének (6) bekezdése a kereskedés előtti és kereskedés utáni átláthatósági követelmények alóli mentességről rendelkezik olyan ügyletek esetében, ahol a szerződő fél a Központi Bankok Európai Rendszerének (KBER) tagja, és ahol az ügyletekre a monetáris, a devizaműveletekre és a pénzügyi stabilitásra vonatkozó olyan politika teljesítése során kerül sor, amelynek gyakorlására a KBER adott tagja felhatalmazást kapott, és amennyiben az említett tag előzetesen értesítette az adott szerződő felet arról, hogy az ügylet mentességet élvez.
            
            
               A 600/2014/EU rendelet 1. cikkének (9) bekezdése értelmében a Bizottság felhatalmazást kapott e mentességnek egyes harmadik országbeli központi bankokra történő kiterjesztéséről szóló felhatalmazáson alapuló jogi aktus elfogadására. Az (EU) 2017/1799 felhatalmazáson alapuló bizottsági rendelet a KBER tagjaira vonatkozó, a 600/2014/EU rendelet 1. cikkének (6) bekezdése szerinti mentesség hatálya alá tartozó harmadik országbeli központi bankok meghatározásával eleget tesz a 600/2014/EU rendelet szerinti felhatalmazásnak.
            
            
               Az (EU) 2017/1799 felhatalmazáson alapuló bizottsági rendelet (3) preambulumbekezdése előírja, hogy a mentességet élvező harmadik országbeli központi bankok (EU) 2017/1799 felhatalmazáson alapuló bizottsági rendeletben meghatározott listáját szükség esetén felül kell vizsgálni többek között abból a célból, hogy a mentesség indokolt esetben más, a listán még nem szereplő harmadik országbeli központi bankokra is kiterjedjen.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2019.3.14.)
            
            
               az (EU) 2017/1799 felhatalmazáson alapuló rendeletnek a Kínai Központi Bank 600/2014/EU rendelet szerinti kereskedés előtti és kereskedés utáni átláthatósági követelmények alóli mentessége tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
         
         
            
               tekintettel az Európai Unió működéséről szóló szerződésre,
            
            
               tekintettel a pénzügyi eszközök piacairól és a 648/2012/EU rendelet módosításáról szóló, 2014. május 15-i 600/2014/EU európai parlamenti és tanácsi rendeletre
                  4
                és különösen annak 1. cikke (9) bekezdésére,
            
            
               mivel:
            
            
               (1)Az olyan ügyletek, amelyeknek szerződő felei a Központi Bankok Európai Rendszerének (KBER) tagjai, a 600/2014/EU rendelet 1. cikke (6) bekezdésének értelmében mentesülnek a kereskedés átláthatóságára vonatkozó követelmények alól, amennyiben az említett ügyletekre a monetáris, a devizaműveletekre vagy a pénzügyi stabilitásra vonatkozó politika teljesítése során kerül sor.
            
            
               (2)A 600/2014/EU rendelet hatálya alóli mentesség az említett rendelet 1. cikkének (9) bekezdése értelmében kiterjeszthető harmadik országbeli központi bankokra, valamint a Nemzetközi Fizetések Bankjára.
            
            
               (3)A mentességet élvező harmadik országbeli központi bankok (EU) 2017/1799 felhatalmazáson alapuló rendeletben meghatározott listáját naprakésszé kell tenni többek között abból a célból, hogy a 600/2014/EU rendelet 1. cikkének (6) bekezdésében meghatározott mentesség hatálya indokolt esetben más harmadik országbeli központi bankokra is kiterjedjen, vagy azért, hogy a listáról töröljenek bizonyos közintézményeket. A Bizottság nyomon követi és értékeli a harmadik országokban bekövetkezett fejleményeket, és bármikor felülvizsgálhatja a további mentességet.
            
            
               (4)A Kínai Népköztársaságtól kapott információk ismeretében a Bizottság elkészítette és benyújtotta az Európai Parlamentnek és a Tanácsnak a Kínai Központi Bank nemzetközi kezelését értékelő jelentést. A jelentés
                  5
                megállapította, hogy helyénvaló mentességet biztosítani a Kínai Népköztársaság központi bankjának a 600/2014/EU rendelet szerinti kereskedés előtti és kereskedés utáni átláthatósági követelmények alól. Ennek megfelelően a mentességet élvező harmadik országbeli központi bankoknak az (EU) 2017/1799 felhatalmazáson alapuló rendeletben meghatározott listáját módosítani kell és bele kell foglalni a Kínai Központi Bankot.
            
            
               (5)Az e rendeletben előírt intézkedések összhangban vannak az Európai Értékpapír-bizottság szakértői csoportjának véleményével,
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2017/1799 felhatalmazáson alapuló rendelet mellékletének helyébe az e rendelet mellékletében szereplő szöveg lép.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2019.3.14.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        Az Európai Parlament és a Tanács 600/2014/EU rendelete (2014. május 15.) a pénzügyi eszközök piacairól és a 648/2012/EU rendelet módosításáról (HL L 173., 2014.6.12., 84. o.).
               
               
                  
                     (2)
                  
                        Az Európai Parlament és a Tanács 2014/65/EU irányelve (2014. május 15.) a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról (HL L 173., 2014.6.12.).
               
               
                  
                     (3)
                  
                        Az Európai Parlament és a Tanács 2004/39/EK irányelve (2004. április 21.) a pénzügyi eszközök piacairól, a 85/611/EGK és a 93/6/EGK tanácsi irányelv, és a 2000/12/EK európai parlamenti és tanácsi irányelv módosításáról, valamint a 93/22/EGK tanácsi irányelv hatályon kívül helyezéséről (HL L 145., 2004.4.30., 1. o.).
               
               
                  
                     (4)
                  
                        HL L 173., 2014.6.12., 84. o.
               
               
                  
                     (5)
                  
                        A Bizottság jelentése az Európai Parlamentnek és a Tanácsnak: a Kínai Népköztársaság Központi Bankjának a pénzügyi eszközök piacairól szóló rendelet (MiFIR) szerinti mentesítése [COM (2019)143., 2019.3.14.].
               
            
      
    ---documentbreak--- 
      
         
         
            
               MELLÉKLET 
            
            
               1.Ausztrália:
            
            
               –Ausztrál Központi Bank (Reserve Bank of Australia);
            
            
               2.Brazília:
            
            
               –Brazil Központi Bank (Central Bank of Brazil);
            
            
               3.Kanada:
            
            
               –Kanadai Központi Bank (Bank of Canada);
            
            
               4.Hongkong Különleges Közigazgatási Terület:
            
            
               –Hongkongi Monetáris Hatóság (Hong Kong Monetary Authority);
            
            
               5.India:
            
            
               –Indiai Központi Bank (Reserve Bank of India);
            
            
               6.Japán:
            
            
               –Japán Központi Bank (Bank of Japan);
            
            
               7.Mexikó:
            
            
               –Mexikói Központi Bank (Bank of Mexico);
            
            
               8.Kínai Népköztársaság:
            
            
               –Kínai Központi Bank (People's Bank of China);
            
            
               9.Koreai Köztársaság:
            
            
               –Koreai Központi Bank (Bank of Korea);
            
         
         
            
               10.Szingapúr:
            
            
               –Szingapúri Monetáris Hatóság (Monetary Authority of Singapore);
            
            
               11.Svájc:
            
            
               –Svájci Nemzeti Bank (Swiss National Bank);
            
            
               12.Törökország:
            
            
               –A Török Köztársaság Központi Bankja (Central Bank of the Republic of Turkey);
            
            
               13.Egyesült Királyság:
            
            
               –Az Egyesült Királyság Központi Bankja (Bank of England)
            
            
               14.Amerikai Egyesült Államok:
            
            
               –
                     Szövetségi Tartalékrendszer (Federal Reserve System);
            
            
               15.Nemzetközi Fizetések Bankja.